הוועדה המיוחדת לזכויות הילד, כנסת 18, פרוטוקול מספר 189, 2012-07-09 11:10

אורלי לוי אבקסיס: בוקר טוב לכל הנוכחים.

אורלי לוי אבקסיס: אני מתכבדת לפתוח את ישיבת הוועדה לזכויות הילד.

אורלי לוי אבקסיס: היום ה-9 ביולי 2012, י"ט בתמוז התשע"ב והשעה 11:10.

אורלי לוי אבקסיס: על סדר היום הצעת חוק סיוע לקטינים נפגעי עבירות מין או אלימות (תיקון מס' 2) (דחיית מועד סיום ההחלה), התשע"ב-2012.

אורלי לוי אבקסיס: לפני שאנחנו נתחיל בדיון, כי מבחינתי זה דיון, אני רוצה לומר כמה דברים.

אורלי לוי אבקסיס: לצערי הרב במדינת ישראל, למרות שקיימת חקיקה מאוד מוסדרת בנושא, לפעמים אנחנו נתקלים באי התאמה בין החוק לבין היישום בשטח.

אורלי לוי אבקסיס: בכל מה שקשור בזכויות ילדים – ואנחנו מדברים על נפגעי עבירות מין – הדברים האלו לא אמורים לקרות ואסור שיקרו.

אורלי לוי אבקסיס: גרוע מכך, כאשר מתקבל חוק, צריך להתחיל בתוכנית עבודה מוסדרת, עם יעדים ועם צפי.

אורלי לוי אבקסיס: אם אנחנו מסתכלים על מה שקורה היום במשרד החינוך, אנחנו יכולים להצביע – נכון, אין כיסוי של מאה אחוזים אבל ב-75 אחוזים – על חוק חדש שהתקבל ואנחנו מדברים על בניית כ-800 גני ילדים חדשים בתוך כחצי שנה לפי החלטת הממשלה וזה אומר שהדברים ישימים.

אורלי לוי אבקסיס: הדברים יכולים להתבצע הלכה למעשה בשטח.

אורלי לוי אבקסיס: אנחנו מסתכלים על משרד הרווחה ואנחנו מסתכלים על הנושא הזה שאני חושבת שהוא א'-ב'.

אורלי לוי אבקסיס: כל דקה של איחור בנושא הזה היא קריטית וגובלת בהצלת חיים או במתן חיים נורמאליים, בעיקר כאשר אנחנו מדברים על ילדי הפריפריה שלצערי הרב שוב ושוב מופקרים בצורה כזאת או אחרת.

אורלי לוי אבקסיס: יאמרו לי שיש עכשיו תשובות בשטח, גם אם הן חלקיות וגם אם הן ניתנות בצורה כזאת או אחרת, אבל מה שקרה במדינה בנושא הזה, בפרט במשרד הרווחה, שתוך עשר שנים הוקמו רק שני מרכזים והמרכזים – אחד בירושלים ואחד בתל השומר – ומאז אנחנו נמצאים בסוג של סחבת.

אורלי לוי אבקסיס: אולי אנחנו צריכים ללמוד מהפרויקטורים במשרד החינוך.

אורלי לוי אבקסיס: משהו כאן לא תקין.

אורלי לוי אבקסיס: אני רוצה לומר יותר מכך ואני אקבל גם את התייחסותכם לנושא.

אורלי לוי אבקסיס: אנחנו יודעים שלגבי התקצוב של אותם מבנים והכנתם, יש קרן שהתנדבה וצריך לומר לה תודה ולהוריד את הכובע בפניה, קרן שוסטרמן שהייתה אמורה לקחת עליה את ההוצאות הללו.

אורלי לוי אבקסיס: כשאנחנו מסתכלים על כמה עולה להחזיק מרכז כזה לאורך שנה, אנחנו מדברים על כספים גדולים.

אורלי לוי אבקסיס: עכשיו הייתי בשדולה לעובדים הסוציאליים ודיברו על כך שיש כבר תוספת של מיליארד שקלים למשרד הרווחה.

אורלי לוי אבקסיס: לא נמצאו הצימוקים האלו בשביל המרכזים הללו של הילדים?

אורלי לוי אבקסיס: ילד נפגע תקיפה מינית, אם הוא נמצא בפריפריה, הוא משלם פעמיים.

אורלי לוי אבקסיס: הוא והמשפחה שלו צריכים ללכת לתחנת המשטרה להגיש תלונה, אחר כך ללכת לחוקר ילדים שנמצא במקום אחר, אחר כך הוא צריך ללכת לבית חולים לבדיקות.

אורלי לוי אבקסיס: תחשבו על זה.

אורלי לוי אבקסיס: בפריפריה אין בית חולים נגיש ליד הערים.

אורלי לוי אבקסיס: הוא צריך לנסוע ולשאת בכל ההוצאות שכרוכות בכך ובדרך יצטרך ללכת ארבע-חמש פעמים וכל פעם למקום אחר.

אורלי לוי אבקסיס: אנחנו מברכים על כך שהמרכזים האלה קיימים.

אורלי לוי אבקסיס: במרכזים האלה הכול מרוכז במקום אחד.

אורלי לוי אבקסיס: אנחנו נשמע שלא כל את חלקו ואני יודעת זאת, אבל תפקידכם לדרוש את זה.

אורלי לוי אבקסיס: אם זה כבד עליכם ליישם את זה, אתם יכולים לבוא לראש הממשלה ולומר שאתם מבקשים להעביר את זה למשרד הבריאות.

אורלי לוי אבקסיס: יותר מדי סחבת.

אורלי לוי אבקסיס: דרך אגב, שר הבריאות אמר שמבחינתו אין שום בעיה.

אורלי לוי אבקסיס: אני ניהלתי אתו שיחה בנוגע לנושא והוא אמר שבכל רגע שהוא יידרש, הוא יספק את כוח האדם וכי זה לא ימנע מהקמת מרכז כזה שיגבה את כל התחומים שנוגעים לנושא הזה.

אורלי לוי אבקסיס: לא מעט מקרים נופלים בין הכיסאות והורים מתייאשים באמצע.

אורלי לוי אבקסיס: החקירות נופלות והפדופילים ממשיכים להסתובב חופשי בלי טיפול וממשיכים לפגוע באחרים.

אורלי לוי אבקסיס: שלא נדבר על כך שחלק מהנפגעים הופכים בעצמם לפוגעים אם הם לא מקבלים את הטיפול הראוי וזאת קטסטרופה שחוזרת על עצמה.

אורלי לוי אבקסיס: התייחסות המשרד לוועדה הזאת לא מקובלת.

אורלי לוי אבקסיס: תסלחו לי, אני חדשה כיושבת ראש הוועדה אבל לא חדשה בוועדה ופניתי כמה פעמים למנהלת הוועדה וליועצת המשפטית שלנו כדי לדעת מה משרד הרווחה הכין, מה הוא שלח לנו לקראת הדיון, מה בקשתו בנושא הזה – כלום.

אורלי לוי אבקסיס: אני רוצה לומר לכם משהו.

אורלי לוי אבקסיס: הוועדה הזאת היא לא חותמת גומי.

אורלי לוי אבקסיס: אני לא אמשיך לדבר בנושא אלא אנחנו נתחיל את הדיון ונפנה למשרד הרווחה כדי שיציג את הדברים.

אורלי לוי אבקסיס: לאחר מכן נפנה כמובן למועצה לשלום הילד, ליועצת המשפטית, ואחר כך לחברי הכנסת שהם שותפים בכל הנושאים החברתיים שעומדים כאן על הפרק כאשר טובת הילדים תמיד לנגד עינינו ושום דבר אחר שהוא לא הגיוני, לא יעבור כאן כחותמת גומי.

אורלי לוי אבקסיס: אנחנו רוצים לברך את מנכ"ל משרד הרווחה שהגיע לדיון ואני מקווה שיש לך בשורות טובות.

נחום איצקוביץ: בוקר טוב.

נחום איצקוביץ: אכן מלים קשות אמרת ולא נעים לשמוע אותן.

נחום איצקוביץ: יש לנו מה לומר באשר לטענות שציינת.

נחום איצקוביץ: יש פער גדול מאוד בין המידע שמוסרים גורמים אחרים שותפים שלנו לבין העובדות האמיתיות בשטח.

נחום איצקוביץ: לא נעים לי מחבריי כאן, אבל אלה הן העובדות.

נחום איצקוביץ: לפני שאמשיך בעניין אציין שהייתה ישיבת ממשלה מיוחדת בנושא הזה ויש החלטת מחליטים.

שלמה מולה: מתי הייתה ישיבת ממשלה?

נחום איצקוביץ: ב-25 באוגוסט 2011, אחרי שכל מאמצינו להגיע לסיכום בנושא תקינה – כשהשיא היה בתל השומר – עם השותפים האחרים העלו חרס ולא הצלחנו לקבל משלושת השותפים האחרים שלנו את התקנים.

נחום איצקוביץ: אפשר לבדוק את זה.

שלמה מולה: מי השותפים?

נחום איצקוביץ: המשטרה, הפרקליטות.

אורלי לוי אבקסיס: במרכזים שקמו, למשרדים לא הייתה ברירה אלא להציב את כוח האדם הדרוש.

אורלי לוי אבקסיס: נכון?

נחום איצקוביץ: כן.

מאיר דב ברקוביץ': הייתה ברירה.

נחום איצקוביץ: את העובדות אפשר לבדוק.

נחום איצקוביץ: גם אם הן לא נעימות, כולל לא למשרד הרווחה, לפחות נדע את האמת ואחר כך תשפטו, תכו בנו, תנזפו בנו, תרדו בנו, תעשו מה שאתם מבקשים.

אורית זוארץ: אנחנו נעבוד אתכם בשיתוף פעולה.

אורית זוארץ: בינתיים זה עובד יפה.

שלמה מולה: אמרת שני שותפים.

שלמה מולה: מי השותף השלישי?

נחום איצקוביץ: יש שלושה משרדים, מלבד משרד הרווחה, עליהם הוטלה המלאכה: , משרד המשפטים והמשרד לביטחון פנים/משטרה.

נחום איצקוביץ: אני קיימתי הרבה מאוד מפגשים עם המנכ"לים במשרדים אלה ועם בכירים אחרים.

נחום איצקוביץ: השיא היה המשא ומתן בתל השומר לנושא רופא כאשר בסופו של דבר נכנעתי ולקחתי מתקציב נפרד של המשרד ואנחנו מעסיקים רופא על חשבוננו.

נחום איצקוביץ: עם כל הכבוד לאמירות של משרדים אחרים, לרבות שרים, העובדות מדברות בעד עצמן.

נחום איצקוביץ: זה לא תירוץ, אבל אלה העובדות.

נחום איצקוביץ: החוק הזה נחקק לצערי ללא תיאום עם משרד הרווחה, ללא שיתוף עם הממשלה, במחטף שהתבצע על ידי חבר הכנסת מלכיאור.

יצחק קדמן: לא היה שום מחטף.

נחום איצקוביץ: אני מבקש שלא תפריע לי.

יצחק קדמן: לא היה שום מחטף.

נחום איצקוביץ: אתה לא חבר כנסת למרות שאתה מתיימר ואל תפריע לי.

יצחק קדמן: להגיד על הכנסת שהיא עשתה מחטף?

יצחק קדמן: אני הייתי בכל הישיבות והנציגים שלכם היו בישיבות.

אורלי לוי אבקסיס: דוקטור קדמן, תהיה לך זכות להגיב.

נחום איצקוביץ: אם חבר כנסת מתפרץ עלי, אני מקבל בהבנה.

אורלי לוי אבקסיס: אני אשמור על זכותך.

נחום איצקוביץ: תודה רבה גברתי היושבת ראש.

נחום איצקוביץ: אני הרי ניהלתי את המשא ומתן עם מלכיאור ואמרתי לו שיש כאן שלושה משרדים שהם לא מוכנים וגם לא ערוכים.

נחום איצקוביץ: אמרתי לו שאם הוא יציין בהצעת החוק שלו שמחייבים אותם בתוך הצעת החוק לתת את האמצעים, יש לנו כלים.

נחום איצקוביץ: את הבעיות המרכזיות של משרדי ממשלה בשותפויות היא שלא תופרים את השותפות הזאת דרך או חקיקה או הסדר.

נחום איצקוביץ: אנחנו הקורבן כאן של אי יישום החלטת ממשלה.

שלמה מולה: הכנסת מחוקקת ופקידי הממשלה צריכים לייצר שותפות והבנה.

נחום איצקוביץ: זה לא עובד.

שלמה מולה: אתה לא מצפה מאתנו שאנחנו נהיה גננת של המשרדים.

נחום איצקוביץ: לא.

נחום איצקוביץ: לשם כך קיים משרד ראש הממשלה.

נחום איצקוביץ: על פי החוק, כאשר יש הבנה בין המשרדים, יש את משרד ראש הממשלה.

נחום איצקוביץ: לא הצלחנו להגיע להבנה.

נחום איצקוביץ: אני יכול לתת ארבעים דוגמאות על אי הבנה בין משרדי הממשלה שבגלל זה בסוף אזרחים אינם מקבלים את השירותים.

אורלי לוי אבקסיס: אתם יכולים גם לפנות לוועדה ולבקש את עזרתה.

אורלי לוי אבקסיס: אני יכולה להזכיר את שבוע שעבר בוועדת העבודה, הרווחה והבריאות בכל מה שנוגע לילדים בעלי צרכים מיוחדים שגם חברת הכנסת אורית זוארץ זימנה ישיבת ועדה מיוחדת לכך ושם נמצא פתרון מהיר לפחות לאלה שנמצאים על הרצף האוטיסטי.

אורלי לוי אבקסיס: יש דברים שאפשר להזיז.

אורלי לוי אבקסיס: הרבה פעמים הוועדה היא המנוף של המשרדים, גם בעזרה לקיום חלק מהחוקים וגם כדי להביא לאיזשהו שיתוף פעולה בין הגורמים השונים.

אורלי לוי אבקסיס: אני אמנם קדנציה ראשונה בכנסת, אבל אני מכירה את זה וזה לא חדש לי.

אורלי לוי אבקסיס: אם צריכים את עזרתנו בנושא הזה, אני יכולה להבטיח לך שמה שקשור למשרד לביטחון פנים ולמשרד הבריאות, אנחנו כחברי כנסת נוכל לסייע בעיקר לאחר דין ודברים עם השרים בנושא.

אורלי לוי אבקסיס: זאת לא תהיה הבעיה.

אורלי לוי אבקסיס: מעבר לנושא של התקנים, מה קורה עם המכרזים בשטח ולמה אנחנו לא יודעים איפה אמורים להיות הבאים בתור שכבר היו להיות מיושמים ופתוחים היום?

נחום איצקוביץ: תקבלי תשובה אבל קודם כל העובדות ואלה העובדות.

נחום איצקוביץ: יכול להיות ששגינו שלא פנינו לוועדה ולא ביקשנו את עזרתה.

נחום איצקוביץ: זה לא דבר פשוט כאשר הממשלה לא מסתדרת בתוכה שהיא באה לשולחן הדיונים של הכנסת.

נחום איצקוביץ: נוהל עבודת הממשלה מחייב להביא את זה או לממשלה או למנכ"ל משרד ראש הממשלה.

נחום איצקוביץ: אלה הן העובדות.

אורלי לוי אבקסיס: הדיון בממשלה נעשה אחרי שהחוק היה אמור להתבצע במלואו.

נחום איצקוביץ: לא.

אורלי לוי אבקסיס: באפריל 2011 היו אמורים לקום המרכזים.

נחום איצקוביץ: ממש לא.

אורלי לוי אבקסיס: למה לא?

נחום איצקוביץ: בתיה תיתן את לוחות הזמנים.

אורלי לוי אבקסיס: מבחינת הדיון בממשלה, אתה אומר שזה קרה אחרי שהחוק לא יושם ואחרי שהייתה עתירה לבג"ץ.

נחום איצקוביץ: היה מהלך נוסף וגם בתיה תפרט אותו.

נחום איצקוביץ: במהלך הזה ניסינו לתקן את החוק ולהכניס לתוך החוק את המחויבות של שלושת המשרדים אבל שלושת המשרדים סירבו לתקן את החוק.

אורלי לוי אבקסיס: , המשרד לביטחון פנים ומשרד המשפטים.

שלמה מולה: נמצאים כאן נציגי שלושת המשרדים?

אורלי לוי אבקסיס: כן.

נחום איצקוביץ: אנחנו יכולים להראות את זה שניסינו גם דרך חקיקה וגם דרך עבודת מטה של הממשלה.

נחום איצקוביץ: העובדות מדברות בעד עצמן.

נחום איצקוביץ: אני לא אומר שזה נכון, שזה טוב ושאני מאושר מהמצב הזה.

נחום איצקוביץ: לא אומר את זה.

נחום איצקוביץ: המצב לא נוח לנו.

נחום איצקוביץ: בהחלט לא נוח לנו.

אורלי לוי אבקסיס: בארבע שנים לא הצליחו להגיע לסיכום הדברים ולחלוקת העבודה?

נחום איצקוביץ: לא.

נחום איצקוביץ: זה לא הדיון כרגע אבל בהזדמנות אחרת, אם תרצי, אני אראה לך מחלוקות בין משרדי ממשלה שקשורות להרבה מאוד נושאים ולא מגיעים לעמק השווה.

נחום איצקוביץ: גם כשהממשלה מחליטה, לא מגיעים לעמק השווה.

שלמה מולה: אתה יכול להגיד לנו באיזה סדר גודל של תקציב מדובר?

נחום איצקוביץ: זאת לא בעיה של תקציב.

שלמה מולה: אם זאת לא בעיה של תקציב, זאת בעיה של כבוד של משרדי הממשלה לא הבנתי מה הבעיה.

נחום איצקוביץ: זאת בעיה של תקנים.

שלמה מולה: תקנים זה גם כסף.

נחום איצקוביץ: לא.

נחום איצקוביץ: חבר הכנסת, אני רוצה לציין בפניך שבממשלה יש שתי סוגיות קשות מאוד כאשר האחת היא תקציב והשנייה תקנים.

נחום איצקוביץ: תקנים מהווים את אחת המגבלות היותר קשות שקיימות כרגע.

נחום איצקוביץ: העובדה היא שכשאני לא הצלחתי לקבל תקנים לצערי מ לתל השומר, לקחתי כסף מהמשרד ושכרנו שירותים של רופא חיצוני.

אורלי לוי אבקסיס: יש לי כאן את החלטת הממשלה והיא מדברת על כל החלוקה של משרדי הממשלה ומה הם צריכים לתת.

אורלי לוי אבקסיס: משרד הרווחה והשירותים החברתיים – שמונה תקנים של עובדים סוציאליים.

נחום איצקוביץ: אנחנו עומדים מאחורי זה.

אורלי לוי אבקסיס: כדי שנדע כולנו במה מדובר.

אורלי לוי אבקסיס: שמונה תקנים של חוקרי ילדים ושמונה מיליון שקלים לשנה לתפעול המרכזים.

אורלי לוי אבקסיס: כאשר אנחנו מדברים על כל המרכזים ביחד, זה יוצא כמיליון שקלים למרכז.

נחום איצקוביץ: גם עובדים סוציאליים לחוק הנוער.

אורלי לוי אבקסיס: אמרתי.

אורלי לוי אבקסיס: מחויב להביא שמונה רופאי ילדים מומחים או שירותי רפואה כאמור בהיקף זה של רופאי ילדים מומחים.

אורלי לוי אבקסיס: המשרד לביטחון, שמונה תקני חוקרי נוער.

שלמה מולה: עמד בהחלטת הממשלה?

קריאה: לא.

שלמה מולה: הוא אומר שהם עמדו בחלקם מהדברים ואנחנו רוצים לדעת אם עמד בחלקו, כן או לא, לפי החלטת הממשלה.

דליה איציק: היום אמרו לי שזה ייעשה.

אורלי לוי אבקסיס: השר התחייב לפרוטוקול.

אורלי לוי אבקסיס: שר הבריאות מתחייב לתת את מה שהוא אמור על פי החלטת ממשלה.

שרונה עבר הדני: אגף התקציבים אמר לנו שהתקנים יוקצו מתוך התקנים שהוקצו למשרד הבריאות.

אורלי לוי אבקסיס: מתחייב.

אורלי לוי אבקסיס: הוקצו התקנים.

אורלי לוי אבקסיס: יש לנו כבר תקנים בנושא הזה.

שלמה מולה: נלך למשרד הבא.

אורלי לוי אבקסיס: המשרד לביטחון פנים, שמונה תקנים של חוקרי נוער.

מאיר דב ברקוביץ': אין שום בעיה.

אורלי לוי אבקסיס: הנה, פתרנו חצי מהדברים.

מאיר דב ברקוביץ': בשני המרכזים שקיימים, המשרד לביטחון פנים נתן את השוטרים עוד בלי קשר להחלטת הממשלה ועשה זאת מרגע שהם הוקמו.

מאיר דב ברקוביץ': הדיון הוא על המרכזים החדשים וזה היה הדיון התקציבי.

מאיר דב ברקוביץ': בעקבות החלטת הממשלה, זה נסגר תקציבית מול כל המשרדים.

אורלי לוי אבקסיס: יש גם תקציב.

מאיר דב ברקוביץ': אין תקציב, אבל יש התחייבות של המשרד.

נחום איצקוביץ: אפשר לומר את האמת, גם היא לא נעימה.

נחום איצקוביץ: החוק הטיל את העניין הזה בידינו ואני רוצה שלפחות השותפים שלי, שעובדים אתי הרבה, יהיו מספיק הוגנים לומר שעכשיו הם מקצים את זה.

נחום איצקוביץ: אני פגשתי את המנכ"ל שלך שלוש פעמים, כולל המנכ"ל הקודם, והוא סירב לתת.

נחום איצקוביץ: יש לי פרוטוקול על זה.

נחום איצקוביץ: אל תעמידו אותנו במצב שאלה לא דברי אמת.

מאיר דב ברקוביץ': אמרתי בעקבות החלטת הממשלה.

אורלי לוי אבקסיס: אנחנו צריכים להבין שלמשל הקצאת כוח אדם זה בסוף הישורת ובסוף הדרך.

נחום איצקוביץ: לא, ממש לא.

אורלי לוי אבקסיס: אבל צריך להכין את המקום, צריך לצאת במכרז, צריך לעשות את התשתיות ואת המבנים.

חנה סלוצקי: אנחנו חייבים להכשיר אותם.

אורלי לוי אבקסיס: אתם צריכים לעבוד במקביל.

אורלי לוי אבקסיס: השאלה היא האם לא צריכה להיות תוכנית עבודה שמתקיימת במקביל עד שיגיעו התקנים.

אורלי לוי אבקסיס: יביאו את התקנים אבל עדיין אין להם היכן לשבת ואין להם את מי לקבל.

אורלי לוי אבקסיס: אם זה כך, מה עשינו בזה?

אורלי לוי אבקסיס: למה אנחנו לא עובדים תוך כדי תנועה במקביל?

אורלי לוי אבקסיס: איפה זה עומד עכשיו?

אורלי לוי אבקסיס: יש תוכנית עבודה?

אורלי לוי אבקסיס: אנחנו יודעים מה הצפי לכל המרכזים הנוספים?

נחום איצקוביץ: אני שמח לשמוע שהמשרדים האחרים מצהירים כאן בכנסת שכל התקנים שלא עלה בידינו להשיג במהלך שלוש השנים האחרונות עומדים לרשותנו זמינים מהיום.

נחום איצקוביץ: אני שמח מאוד לשמוע את זה.

אורלי לוי אבקסיס: גם אני שמחה.

נחום איצקוביץ: אנחנו נפעל בהתאם.

אורלי לוי אבקסיס: זה לא יהיה תירוץ להמשך הסחבת בנושא הזה.

נחום איצקוביץ: לא תהיה כל סחבת.

אורלי לוי אבקסיס: מה הצפי?

נחום איצקוביץ: אולי ניתן לחנה להשלים כי היא מופקדת על זה מטעמנו.

אורלי לוי אבקסיס: למה לא קיבלנו תוכנית?

נחום איצקוביץ: אנחנו בונים דברים על הקרקע ולא באוויר.

אורלי לוי אבקסיס: אתם באים עכשיו לישיבת ועדה שאמורה לאשר או לא לאשר את הבקשה של הממשלה להאריך בעוד כמה שנים את ההתחייבות שעל פי חוק הייתה אמורה להסתיים באפריל 2011.

נחום איצקוביץ: ביקשנו עד 2014.

אורלי לוי אבקסיס: כאילו בדיעבד אתם אומרים שנכשיר את העבריינות שלכם – וסליחה שאני מתבטאת כך.

נחום איצקוביץ: אני מוחא על זה.

אורלי לוי אבקסיס: לא התכוונתי אליך אבל בסופו של דבר לא קיימו את החוק באפריל 2011 כשאמורים היו לקום כל המרכזים ואז מבקשים שניתן לכם אישור או חותמת הכשר בדיעבד על חוסר התפקוד שלכם.

נחום איצקוביץ: אני מוחא על זה ואני לא מסכים לכך.

נחום איצקוביץ: כפי שאמרתי, החוק הזה נחקק ללא תיאום אתנו.

שלמה מולה: אבל זה לא קשור.

שלמה מולה: החוק קיים.

נחום איצקוביץ: חוק שאתה מחוקק, אם אין לו כלום, הוא חוק שאי אפשר לקיים אותו.

אורלי לוי אבקסיס: בוועדה תמיד הממשלה יכולה למשוך את ידה ולהפוך את החוק לחוק תקציבי.

נחום איצקוביץ: הממשלה לא משכה את ידה.

אורלי לוי אבקסיס: אז זה מחייב.

נחום איצקוביץ: אי אפשר לבקש מאתנו לבצע דברים שהחוק קובע מבלי שיש לנו את האמצעים.

אורלי לוי אבקסיס: חובתכם להילחם על זה.

נחום איצקוביץ: אנחנו נלחמים.

נחום איצקוביץ: אני חושב שנלחמנו.

נחום איצקוביץ: אנחנו נחשבים כמשרד לוחם.

אורלי לוי אבקסיס: אבל על פי חוק אתם מחויבים.

בתיה ארטמן: אנחנו המשרד היחידי שהתרענו ואמרנו שאנחנו לא רוצים להיות מפירי חוק.

בתיה ארטמן: לכן הפצנו תזכיר ב-2009, לפני שהתקופה הסתיימה.

בתיה ארטמן: כל הזמן ניסינו אבל אנחנו לא יכולים לפעול בשם משרדים אחרים.

בתיה ארטמן: אם אין לנו שיתוף פעולה, אנחנו לא יכולים לפעול.

בתיה ארטמן: אמר המנכ"ל שרבע רופא מימנו כי כבר התייאשנו ועשינו את זה לבד אבל זה לא היה צריך להיות כך.

אורלי לוי אבקסיס: למה לא יצאו המכרזים למבנים?

בתיה ארטמן: יש מכרזים שיצאו.

בתיה ארטמן: המכרזים האלה כבר הסתיימו וזה נמצא בפעולת הקמה.

אורלי לוי אבקסיס: שניים.

אורלי לוי אבקסיס: אנחנו מדברים על באר שבע וחיפה.

אורלי לוי אבקסיס: איפה הארבעה הנוספים?

אורלי לוי אבקסיס: יש ערים שכבר סימנו אותן?

נחום איצקוביץ: גברתי היושבת ראש, אנחנו לא בוועדת חקירה, נכון?

אורלי לוי אבקסיס: למה לא?

אורלי לוי אבקסיס: אנחנו יכולים לשאול למה המשרדים לא מקיימים את תפקידם.

אורלי לוי אבקסיס: דרך אגב, אתם יכולים להסתכל על זה כעל סוג של סימולציה לקראת בג"ץ כי אני בטוחה שהשאלות האלו יעלו בבג"ץ.

נחום איצקוביץ: אין בעיה.

נחום איצקוביץ: אנחנו נשיב לבג"ץ.

בתיה ארטמן: כבר יש בג"ץ.

נחום איצקוביץ: יש בג"ץ ואנחנו נשיב לו.

בתיה ארטמן: בג"ץ הבין את הבעיה שלנו.

בתיה ארטמן: אמרנו לו שאנחנו הולכים להכין חקיקה בהתאם להחלטת הממשלה.

יצחק קדמן: הוא נתן צו על תנאי.

בתיה ארטמן: צו על תנאי, אבל הוא לא נתן שום דבר.

בתיה ארטמן: מה הוא יעשה?

בתיה ארטמן: אמרו שנלך ונתקן את החוק וזה מה שעשינו.

בתיה ארטמן: אנחנו מביאים את זה לכאן כדי שלא נהיה מפירי חוק.

אורית זוארץ: אם אפשר לקבל תמונה כי אז נחכים ונבין היכן הדברים עומדים ואיפה יש ליקויים.

אורית זוארץ: משם צריך להתקדם.

אורלי לוי אבקסיס: בעיה אחת כבר פתרנו.

אורלי לוי אבקסיס: כוח אדם יהיה לנו.

אורלי לוי אבקסיס: נכון?

נחום איצקוביץ: אנחנו נודיע לך תוך שבוע ימים, אם זה עמד במבחן האמת.

אורלי לוי אבקסיס: בבקשה, אני אבקש את זה במכתב.

נחום איצקוביץ: תוך שבוע אני אודיע אם משרד המשפטים והמשרד לביטחון פנים שאחראי לשוטרים יאמרו לנו שהם הקצו את התקנים והם זמינים.

נחום איצקוביץ: זה יקל עלינו מאוד מאוד בהמשך התהליך.

אורלי לוי אבקסיס: כדי להקל עליכם עוד יותר, אני מבקשת גם מ לקבל מכתב לוועדה ובו אתם מתחייבים על התקנים.

נחום איצקוביץ: שלושת המשרדים.

אורלי לוי אבקסיס: אני פונה משרד-משרד כדי שלא יאמרו שמשהו נפל בין הכיסאות.

אורלי לוי אבקסיס: אני מבקשת מכתב לוועדה על ההתחייבות לתקנן את כוח האדם הדרוש על מנת להקים את כל המרכזים המדוברים.

שלמה מולה: תוך שבוע.

אורלי לוי אבקסיס: תוך כמה ימים.

אורלי לוי אבקסיס: ההתחייבות כבר קיימת לפרוטוקול ואנחנו רוצים את זה בכתב.

אורלי לוי אבקסיס: אותה בקשה מופנית גם המשרד לביטחון פנים.

אורלי לוי אבקסיס: אני לא רואה כאן התחייבות של הממשלה לגבי משרד המשפטים.

נחום איצקוביץ: הוא צריך לתת.

אורלי לוי אבקסיס: אותה בקשה מופנית למשרד המשפטים.

שלמה מולה: מה הוא צריך לתת?

נחום איצקוביץ: את הפרקליטים שבסופו של דבר צריכים לתרגם את החקירה גם לשפת המעשה.

שלמה מולה: אפשר לשמוע מה אומר משרד המשפטים:?

יפעת לביא: כן.

יפעת לביא: משרד המשפטים מלווה את ההצעה שהיא בעיקר יישומית.

יפעת לביא: כשאנחנו ליווינו אותה, אכן משרד הרווחה ניסה לקדם תיקון חקיקה ולהאריך את מועד סיום ההפעלה, והתרומה של משרד המשפטים לעניין הזה הייתה בעיקר לבקש שקודם כל תיפתר המחלוקת הבין-משרדית.

אורלי לוי אבקסיס: היא נפתרה.

אורלי לוי אבקסיס: מה משרד המשפטים צריך לתת?

יפעת לביא: אנחנו תומכים בהצעה כדי שלא יהיה מצב של הפרת חוק.

אורלי לוי אבקסיס: מה תמיכה?

אורלי לוי אבקסיס: אתם נותנים תקנים?

נחום איצקוביץ: הפרקליטות צריכה לתת תקנים.

שלמה מולה: אנשי הפרקליטות אמורים לשבת במרכזים האלה.

שלמה מולה: האם אתם נותנים, כן או לא?

יפעת לביא: למשרד המשפטים אין לפי החלטת הממשלה.

אורלי לוי אבקסיס: בסופו של דבר מכינים את התיק ואז מעבירים אותו.

אורלי לוי אבקסיס: כוח האדם יהיה זמין לקבל ולהתייחס לזה.

אורית זוארץ: צריכה להיות הפניה לשירותי סיוע זמינים.

שלמה מולה: בסעיף 3(ב)(5) נאמר: "הפנייה לשירותי הסיוע, בין שהם ניתנים על ידי המדינה ובין שהם ניתנים על ידי גופים לא ממשלתיים, לרבות לשם קבלת ייעוץ משפטי, מדור חירום, ליווי או טיפול ארוך טווח".

שלמה מולה: זה לא זה?

יפעת לביא: זה בחוק עצמו.

שלמה מולה: נכון.

שלמה מולה: אני מדבר על החוק עצמו.

שלמה מולה: אני מתרגם את זה לשפה העברית הקלוקלת שלי ואומר שקוראים לזה תקן של פרקליט.

אורלי לוי אבקסיס: בהחלטת הממשלה כנראה שלקחו בחשבון שזה לא משהו שצריך לעכב את הסיוע שעל פי חוק אתם צריכים לתת.

אורלי לוי אבקסיס: באיזשהו אופן המרכזים האלה יכולים לצאת לדרך גם לפני שאנחנו מקבלים את התקנים של משרד המשפטים.

אורלי לוי אבקסיס: אני צודקת או לא?

בתיה ארטמן: כן.

אורלי לוי אבקסיס: היועצת המשפטית של משרד הרווחה מהנהנת שאני צודקת.

אורלי לוי אבקסיס: הבנו.

אורלי לוי אבקסיס: זאת נקודה אחת.

אורלי לוי אבקסיס: גם בה מאחורי הקלעים של הוועדה ננסה לסדר את העניינים מבחינה משפטית.

אורלי לוי אבקסיס: לשם כך בנושא הזה יש לי את היועצת המשפטית.

אורלי לוי אבקסיס: מבחינת החלטת הממשלה, כל המשרדים נותנים את התקנים שלהם.

נחום איצקוביץ: בהתייעצות קצרה שהייתה תוך כדי הדיבור כאן.

נחום איצקוביץ: ברגע שאנחנו נקבל את ההודעות המסודרות בכתב, המשרד יצא לארבעת המכרזים הנוספים תוך חודש עד 45 ימים.

אורלי לוי אבקסיס: בוא תסביר לנו איך זה עובד.

אורלי לוי אבקסיס: ברגע שיצאנו למכרז, מה קורה?

נחום איצקוביץ: תנו לחנה להתייחס לזה כי היא הפרויקטורית.

אורלי לוי אבקסיס: בסדר.

אורלי לוי אבקסיס: יש התקדמות ואני מברכת עליה.

אורלי לוי אבקסיס: אני מצפה מהמשרדים שעד סוף השבוע יהיו כאן המכתבים עם ההתחייבות כדי לא לעכב.

אורלי לוי אבקסיס: אמרתם שתוך חודש יצאו המכרזים האלה.

נחום איצקוביץ: חודש עד 45 ימים כי יש חופשות.

אורלי לוי אבקסיס: כמה זמן אורך המכרז?

חנה סלוצקי: חודש.

חנה סלוצקי: מהיום שאת מפרסמת אותו, את צריכה לתת חודש ימים למציעים.

נחום איצקוביץ: אז צריך לאתר מבנים וכן הלאה.

חנה סלוצקי: את הולכת לראות מה מציעים ואיך.

אורלי לוי אבקסיס: כמה זמן לוקח כל התהליך הזה?

נחום איצקוביץ: חצי שנה.

חנה סלוצקי: מעל שלושה חודשים.

נחום איצקוביץ: במיוחד שבפריפריה אין הרבה מבני ציבור.

שלמה מולה: אתה יודע באיזה מקומות זה יהיה?

נחום איצקוביץ: אנחנו יודעים.

נחום איצקוביץ: אנחנו נציג לכם תוכנית מסודרת.

אורלי לוי אבקסיס: בבאר שבע ובחיפה כבר מצאו מבנים?

נחום איצקוביץ: כן.

מאיר דב ברקוביץ': לא.

מאיר דב ברקוביץ': למה?

מאיר דב ברקוביץ': היינו השבוע בישיבה אצל ראש עיריית באר שבע.

מאיר דב ברקוביץ': מתוך היושבים כאן, רק אני הייתי בפגישה הזאת.

מאיר דב ברקוביץ': בפגישה הזאת הבעיה המרכזית שעלתה היא שלאור ההחלטה של ועדת טרכטנברג, אין מבני ציבור.

מאיר דב ברקוביץ': נבחר מנהל והכל ערוך מבחינת מה שהיה צריך לעשות כדי שהמרכז יקום, אבל כדי לשים את המקום ולהתחיל לבנות את הצוות ולעבוד במקום, הם צריכים לסמן מבנה.

מאיר דב ברקוביץ': לעיריית באר שבע אין מבני ציבור שהיא יכולה להקציב.

אורלי לוי אבקסיס: אומר כאן מנכ"ל משרד הרווחה שאין בעיה לשכור מבנה.

נחום איצקוביץ: אנחנו נחפש גם מבנים פרטיים בסקטור הפרטי.

מאיר דב ברקוביץ': אמר ראש העיר שאפשר לחפש מבנים פרטיים והעירייה תעזור בהסבה.

מאיר דב ברקוביץ': כרגע אין מקום.

נחום איצקוביץ: גברתי היושבת ראש, אין מבנים ציבוריים.

נחום איצקוביץ: בהזדמנות אני גם אספר מה קורה עם מבנים שהיו פעם של הרווחה.

אורלי לוי אבקסיס: אתה אומר שבעצם אין בעיה לקחת גם מבנה פרטי.

נחום איצקוביץ: לא.

נחום איצקוביץ: אנחנו נלך גם למגזר הפרטי ונשכור נכס.

אורלי לוי אבקסיס: זה לא יהווה חסם.

נחום איצקוביץ: זה חסם כי זה צריך להתאים, אבל זה לא ימנע מאתנו ללכת למכרז.

נחום איצקוביץ: אין היום מבנים ציבוריים לעולם הרווחה.

נחום איצקוביץ: אין.

נחום איצקוביץ: פעם נדבר על זה, אבל זה לא המקום עכשיו.

אורית זוארץ: זאת סוגיה אחרת בחוק התכנון והבניה.

נחום איצקוביץ: לא, זה לא קשור.

נחום איצקוביץ: כאשר רוצים 800 גני ילדים, אומרים שאת מבני הרווחה ישימו בדרג שתיים או שלוש.

אורלי לוי אבקסיס: בנו מבנים.

אורלי לוי אבקסיס: בוא נשים את זה על השולחן.

אורלי לוי אבקסיס: בנו מבנים גם בהתאם לתקנון החדש שעוד לא אושר בוועדה הזאת.

אורלי לוי אבקסיס: אם אנחנו לוקחים בחשבון, אפשר לעשות את זה ואני בטוחה ביכולות שלכם לעשות את זה מה גם שהורדנו כמה אבני נגף בדרך.

אורלי לוי אבקסיס: חנה, תני לנו צפי של זמן עד להקמת המרכזים הללו.

חנה סלוצקי: אני רוצה לומר לך שני דברים.

חנה סלוצקי: אני כן רוצה לציין מה עשינו בתקופה, אם נדמה למישהו כאן שבתקופה הזאת של שלוש השנים לא עשינו.

חנה סלוצקי: ראשית, בחוק כתוב במפורש להקים שמונה מרכזים, כל שנה מרכז ואם אפשר, יותר.

יצחק קדמן: לפחות.

חנה סלוצקי: לפחות.

חנה סלוצקי: גם החוק הבין שלהקים מרכז זה לא משהו שעושים מרגע לרגע.

יצחק קדמן: לכן הוא נתן שלוש שנים.

חנה סלוצקי: זה לא שלוקחים סתם בית ומכניסים אליו אנשים והופכים אותו למשהו אחר.

חנה סלוצקי: אני רוצה לומר שיש כאן משהו.

חנה סלוצקי: אני כן רוצה לתאר לכם מה המשמעות של תהליך הקמת המרכז.

חנה סלוצקי: גם בתקופה הזאת, כאשר הקימו את המרכז הראשון, אני רוצה לומר שמשרד הרווחה הוא היה הגוף שהקים את המרכז.

אורלי לוי אבקסיס: לפני עשר שנים.

חנה סלוצקי: הוא הוביל אותו.

חנה סלוצקי: לא חשוב כרגע לפני כמה זמן, אבל הוא היה זה שחשב על הנושא, שהביא את הנושא.

חנה סלוצקי: זה לא שגורם אחר במדינת ישראל בא והקים אותו.

אורלי לוי אבקסיס: אין ספק.

אורלי לוי אבקסיס: זה גם תפקידו, הוא משרד הרווחה, כי אם לא הוא, מי יעשה את זה?

חנה סלוצקי: יש מדינות שלא המדינה מקימה.

חנה סלוצקי: יש מדינות בהן עמותות מקימות, שארגונים מקימים ולא הכול על המדינה.

אורלי לוי אבקסיס: גם כאן יש השתתפות שלהם.

חנה סלוצקי: אנחנו היינו מעוניינים בזה.

חנה סלוצקי: אנחנו הבאנו את זה וזה העניין שלנו.

חנה סלוצקי: לעניין של הדרך.

חנה סלוצקי: אני רוצה שיבינו שהמודל הוא שאכן ישבו כל האנשים ביחד.

חנה סלוצקי: זה לא שמישהו יעשה את תפקידו.

חנה סלוצקי: אם הולכים לפי המודל, המודל הוא שכל אנשי המקצוע ישבו ביחד ויעשו את כל העבודה.

אורלי לוי אבקסיס: פתרנו את הבעיה של התקנים.

אורלי לוי אבקסיס: אתם בעלי הבית כי אתם היושב ראש של הצוות הבין-משרדי.

אורלי לוי אבקסיס: אני בכוונה חוזרת על ההישג שהשגנו כי נכנסו לישיבה כתבי העיתונות.

אורלי לוי אבקסיס: גם המשרד לביטחון פנים וגם התחייבו להעביר לנו גם בכתב את האישור של השרים לתקנן את התקנים הנוגעים למשרד שלהם.

נחום איצקוביץ: יותר טוב חשב ומנכ"ל שהם על פי החוק מופקדים על התקנים.

אורלי לוי אבקסיס: אני אבקש גם של השר וגם של המנכ"ל ביחד, עם אישור.

אורלי לוי אבקסיס: עזוב עכשיו את החשב.

שרונה עבר הדני: גברתי היושבת ראש, אמרת שתוך יומיים השר יאשר.

אורלי לוי אבקסיס: סגן שר הבריאות הוא השר בפועל.

אורלי לוי אבקסיס: סגן שר הבריאות יחתום על כך שהוא באופן מיידי מעביר את התקנים כשהוא יידרש.

אורלי לוי אבקסיס: מהניסיון שלי מנכ"ל , פרופסור גמזו, מה שהוא מתחייב ומה שהוא חותם, ברוב הדברים הוא עומד בהבטחות.

אורלי לוי אבקסיס: אם יש בעיה ואתה רוצה לא רק מנכ"ל אלא שר בפועל, גם את זה נקבל.

אורלי לוי אבקסיס: אנחנו נקבל את אותו מכתב מהמשרד לביטחון פנים על הקצאת התקנים ובזה אנחנו מתקדמים.

אורלי לוי אבקסיס: משרד הרווחה הצהיר שברגע שיש את המכתבים החתומים עליהם, שעליהם כבר קיבלנו לפרוטוקול את התחייבות המשרדים, תוך חודש עד 45 ימים יוצאים המכרזים לכל המרכזים הנותרים.

נחום איצקוביץ: ארבעה מרכזים.

אורלי לוי אבקסיס: ארבעת המרכזים הנותרים כי שניים כבר יצאו, בבאר שבע ובחיפה.

נחום איצקוביץ: יש כבר זוכים.

אורלי לוי אבקסיס: לפי מה שנאמר לנו כאן, כל הסיפור אמור לקחת לא יותר משנה עד הפעלתם בפועל.

אורלי לוי אבקסיס: צדקתי או לא?

חנה סלוצקי: לגבי ארבעתם?

אורלי לוי אבקסיס: נאמר חצי שנה.

חנה סלוצקי: לא.

חנה סלוצקי: לי יש קושי להפעיל ארבעה מרכזים בשנה ואני אסביר לכם למה.

חנה סלוצקי: אם את תרשי לי, אני כן רוצה לציין א הפעולות שהיו צריכות להיעשות כהפקת לקחים וכלמידה בתוך שני המרכזים שהפעלנו.

חנה סלוצקי: את מוכנה שאני אעבור במהירות על זה?

אורלי לוי אבקסיס: אם נתקלתם בבעיות האלה ופתרתם אותן, אנחנו כבר באמצע הדרך.

אורלי לוי אבקסיס: אנחנו למודי ניסיון.

חנה סלוצקי: נכון.

אורלי לוי אבקסיס: מכאן ולהבא, כמה זמן לוקח לנו?

אורלי לוי אבקסיס: אנחנו הרי נפעיל אותם במקביל.

אורלי לוי אבקסיס: גם המכרזים יצאו במקביל.

חנה סלוצקי: אני אתן לך סצנריו של התהליך של באר שבע וחיפה.

חנה סלוצקי: בינואר 2012 יצאנו למכרז של באר שבע וחיפה.

חנה סלוצקי: תוך חודש ימים הוגשו בקשות של מי שרוצה להיות המפעיל ועמותת אשר זכתה במכרז יחד עם קרן שוסטרמן.

חנה סלוצקי: הם נתנו לנו פרוייקטור שזה דוקטור יורם בן-יהודה שמוכר לכולכם והוא למעשה עוזר לנו בבניית המקום.

אורלי לוי אבקסיס: אני בטוחה שהעבודה שלכם הייתה מאוד יסודית ולכן היא לקחה הרבה מאוד זמן.

אורלי לוי אבקסיס: אתם כבר למודי ניסיון ויודעים איך לאגף את הבעיות שהתעוררו במכרזים ובמרכזים עליהם מדובר.

חנה סלוצקי: כמו שאמרתי, המכרזים מוכנים.

חנה סלוצקי: בחודש מאי-יוני בחרנו שתי מנהלות והן מחכות.

חנה סלוצקי: המנהלות האלה צריכות ללמוד.

חנה סלוצקי: לא כל אחד יודע מה זה להפעיל מרכז הגנה.

חנה סלוצקי: מרכז הגנה זה השירות היחיד שאני מכירה שיושבים בו נציגים קבועים ממשרדים אחרים וצריכים לעבוד ביחד, צריכים ללמוד את העבודה, צריך לרכוש את המיומנות בעבודה.

חנה סלוצקי: זה מאוד לא פשוט.

קריאה: בממשלה לא יודעים לעבוד ביחד.

חנה סלוצקי: נורא קשה לי ציניות.

דניאל בן-סימון: הציוניות מיותרת.

חנה סלוצקי: צריך לעבוד ביחד כי אנחנו צריכים לבחון ולחקור ילדים, לעשות הערכה לגבי משפחות ולעבוד ביחד כל המשרדים וכל השירותים.

אורלי לוי אבקסיס: מבחינת לוגיסטיקה וגם מבחינת המבנה והצרכים, אנחנו יודעים פחות או יותר מה אנחנו צריכים.

חנה סלוצקי: כאמור, לקחנו שתי מנהלות שעכשיו הן צריכות למצוא אימהות בית.

חנה סלוצקי: אנחנו נצא עכשיו בפרסום.

חנה סלוצקי: הן צריכות למצוא אימהות בית, מזכירות, את הצוותים.

חנה סלוצקי: אנחנו צריכים שכל המשרדים ייתנו לנו את האנשים שהם מועמדים להיות שם.

חנה סלוצקי: אנחנו מתכננים בספטמבר-אוקטובר לעשות הכשרה וצריך לעשות הכשרה.

אורלי לוי אבקסיס: אבל האנשים שם באים מהמקצוע.

חנה סלוצקי: הם באים מהמקצוע אבל הם לא יודעים לעבוד במרכז כזה.

חנה סלוצקי: אני מקווה שבסוף דצמבר שני המרכזים האלה, עם כל ההכנות ועם כל ההתאמות, יתחילו לפעול.

אורלי לוי אבקסיס: אני אומר לכם יותר מכך.

אורלי לוי אבקסיס: אנחנו באים אליכם עכשיו בהצעה להאריך את החוק עד אפריל 2013.

חנה סלוצקי: לגבי הארבעה?

אורלי לוי אבקסיס: כן.

דב חנין: ובתנאי שאתם מתחייבים שאתם לא חוזרים אלינו אחר כך עם עוד הארכות.

קריאה: זה לא מספיק.

אורלי לוי אבקסיס: היום לא תהיה הצבעה.

אורלי לוי אבקסיס: היום לא תקבלו הארכה.

אורלי לוי אבקסיס: מה שכן, בישיבה הבאה אני רוצה מפרט מדויק לגבי כל מה שנאמר כאן והתחייבות בכתב גם מכם לגבי מה שנאמר מה אתם עושים ברגע שמקבלים את ההתחייבות מהמשרדים האחרים.

אורלי לוי אבקסיס: אני רוצה לראות תוכנית עבודה שלכם, מה הן הערים הנוספות בהן יצאו המכרזים.

אורלי לוי אבקסיס: אתם אומרים שכבר לא תהיה בעיה וכי תוך חודש עד 45 ימים אפשר לצאת למכרז.

אורלי לוי אבקסיס: תוך יומיים יהיה לי את האישור שביקשתי, כך שתוך 45 ימים יצאו המכרזים החדשים בערים השונות הנוספות.

אורלי לוי אבקסיס: אנחנו מדברים כאן עכשיו על פריסה ארצית בפריפריה.

נחום איצקוביץ: ארצית וסקטוריאלית.

אורלי לוי אבקסיס: וסקטוריאלית, כמובן.

אורלי לוי אבקסיס: הפריפריה החברתית והגיאוגרפית של מדינת ישראל, תוך הקמת שמונה מרכזים.

אורלי לוי אבקסיס: כלומר, שניים כבר קיימים, שניים בתהליך, כך שיש עוד ארבעה חדשים.

אורלי לוי אבקסיס: תאמרו לנו מה הצפי שלכם ואני אומרת לכם שאני רוצה תוכנית עבודה מפורטת.

אורלי לוי אבקסיס: אתם לא תקבלו את ההארכה אותה ביקשתם אלא אולי הארכה נוספת אבל היא לא תהיה לאחר אמצע 2013.

אורלי לוי אבקסיס: אם לא, אתם עומדים כעבריינים בפני בג"ץ.

חנה סלוצקי: את אומרת שבאפריל 2013 יפעלו עוד מרכזים?

חנה סלוצקי: :

אורלי לוי אבקסיס: כן.

חנה סלוצקי: אני לא מאמינה שזה יהיה.

אורלי לוי אבקסיס: תעשו תוכנית עבודה.

אורלי לוי אבקסיס: ניפגש כאן בישיבה הבאה ותציגו אותה.

אורית זוארץ: כדי לראות היכן הקשיים שלכם.

אורית זוארץ: אני מניחה שאם במקומות מסוימים יהיה קושי נקודתי, אפשר יהיה לפתור אותו.

אורלי לוי אבקסיס: עד שבוע הבא תוכלו להכין את העבודה?

חנה סלוצקי: כן.

אורלי לוי אבקסיס: בשבוע הבא יתקיים כאן דיון נוסף.

נחום איצקוביץ: אני לא בטוח שאני אוכל להגיע, אבל אני אתן דעתי על התוכנית.

אורלי לוי אבקסיס: אני מצטטת את הדברים שאתה אומר לפרוטוקול.

נחום איצקוביץ: כל דבר שאני אומר, אני מתכוון לו.

אורלי לוי אבקסיס: אני יודעת.

אורלי לוי אבקסיס: גם אם לא תהיה כאן, אני אציג את הדברים כאילו אתה כאן.

אורלי לוי אבקסיס: רוחך תהיה כאן.

נחום איצקוביץ: בסדר.

נחום איצקוביץ: והיה ואקבל את התוכנית, אני אאשר אותה, אם יהיו הערות, אני אתקן אותה ונביא אותה בפניכם.

אורלי לוי אבקסיס: אם מישהו צריך לצטט משהו לבג"ץ, זאת החלטת הוועדה.

חנה סלוצקי: אני כן רוצה לבקש שייתנו לנו עד סוף 2013.

שלמה מולה: לא.

שלמה מולה: התשובה היא לא.

חנה סלוצקי: אני מדברת על הפעלה.

שלמה מולה: לא.

אורלי לוי אבקסיס: רוב הקשיים הוסרו.

אורלי לוי אבקסיס: יכולנו לפתור את זה עכשיו ולומר אמצע 2013.

אורלי לוי אבקסיס: אני חושבת שזה תאריך ריאלי ונורמאלי.

אורלי לוי אבקסיס: לנו כאזרחים יש צפי כי אנחנו מדברים על האוכלוסייה החלשה ביותר בפריפריה שם הדברים נסחבים.

אורלי לוי אבקסיס: כך לא יוכלו להתחמק, לא המשרדים שנתנו את ההתחייבות שלהם ולא משרדים אחרים.

אורלי לוי אבקסיס: אנחנו לא יודעים מה יהיה בהמשך ולכן כדאי לכם גם לקבל את ההצעה הזאת ולעשות משהו.

אורלי לוי אבקסיס: הצעה יותר מזאת, קשה לי להאמין שתהיה.

נחום איצקוביץ: חנה, שהיא הפרויקטורית, עובדת מאוד רציני ומשפיעה.

נחום איצקוביץ: כולם מכירים אותה הרבה שנים והיא אומרת שיש קושי.

נחום איצקוביץ: אנחנו נעשה את התוכנית ואם יהיו קשיים, נביא את זה בפניכם.

אורלי לוי אבקסיס: אני מבקשת ממך להישאר כי יש אנשים שרוצים להגיב.

נחום איצקוביץ: יש לי ישיבה על המצ'ינג עם המנכ"לים ואני חייב להיות בה.

נחום איצקוביץ: את יודעת שיש מצ'ינג ברשויות המקומיות ואנחנו תומכים בשינוי המצ'ינג בצורה מסוימת.

אורלי לוי אבקסיס: אנחנו מדברים על עיריות חזקות שיעזרו קצת לעיריות החלשות.

נחום איצקוביץ: גם הממשלה צריכה להכניס את היד לכיס.

אורלי לוי אבקסיס: אני זוכרת את הישיבה שהתקיימה לפני שנתיים בוועדת העבודה והרווחה עם השר יצחק הרצוג והמצגת, אז דיברתם על כך שעיריות חלשות יצטרכו לתת פחות מצ'ינג ודיברתם על 12 אחוזים במקרה הגבוה.

אורלי לוי אבקסיס: עד היום נשארנו עם 25-30 אחוזים.

נחום איצקוביץ: זה לא מדויק כי יש פרויקטים כמו התוכנית הלאומית עם מימון שלנו, אבל זה לא בידיים שלנו אלא באוצר.

אורלי לוי אבקסיס: אני מקווה שכאן יהיה יותר מהר מאשר התוכנית של המצ'ינג.

נחום איצקוביץ: אני צריך לייצג את העמדה שצריך לעשות שינוי.

נחום איצקוביץ: אני חייב ללכת.

אורלי לוי אבקסיס: חבר הכנסת מולה ואחריו חברת הכנסת זוארץ וכל מי שירצה להתייחס.

אורלי לוי אבקסיס: משרד הרווחה, אני מבקשת שתישארו כאן כדי לשמוע את הדברים.

שלמה מולה: קודם כל אני רוצה להגיד לאיצקוביץ.

שלמה מולה: הדיון כאן וגם האווירה לא כל כך נגדך.

שלמה מולה: העניין הוא לא נגדך או נגד המשרד אותו אתה מייצג.

שלמה מולה: מקומם אותנו, לפחות אותי באופן אישי, כי לא יכול להיות שמחוקקים חוק ומשרדי הממשלה לא יכולים לשבת ביחד ולקבל החלטות.

שלמה מולה: זה באמת מטריף אותנו.

שלמה מולה: אני לא מבין.

שלמה מולה: אנחנו לא מדברים על החלטת ממשלה בלבד אלא אני מדבר על החקיקה הקיימת.

שלמה מולה: אני לא מבין איך משרד המשפטים שבכל זאת הוא הגוף המקצועי ביותר בעניין הזה, שהוא נותן לסיטואציה הזאת לקרות.

שלמה מולה: זה לא יפה וזה אני אומר בלשון המעטה ובלשון עממית.

שלמה מולה: בואו לא נשכח את הילדים שצריכים לקבל שירות, כשברור לנו במי מדובר ובאוכלוסיית היעד.

שלמה מולה: אני אומר לך, חנה, אף אחד לא מפקפק בעבודה המקצועי שאתם עושים.

שלמה מולה: אם תבקשו הארכה שתהיה אחרי אפריל 2013, אני אתנגד.

שלמה מולה: אני אצביע נגד.

שלמה מולה: אפילו אם נקבל החלטת סיעה, ההחלטה תהיה להיות נגד.

שלמה מולה: אני מציע לכם – וזה לא סוג של איום – להתעשת ולעשות מאמץ לייצר תוכנית ריאלית שהיא בסופו של דבר תאפשר לכם לעבוד.

חנה סלוצקי: תרשה לי לשאול אותך האם היית במרכז הגנה וראית את הסטנדרטים.

יצחק קדמן: היו לכם ארבע שנים לעשות את זה.

שלמה מולה: אני לא מצפה שכל מרכז יהיה במאה אחוזים.

שלמה מולה: זה לא העניין שלי אלא אתם תמצאו את הפתרון כך שהוא יהיה מצוין אבל גם , עם כל הכבוד לכם, אתם לא יכולים להסתתר.

שלמה מולה: בגלל המחאה של הרופאים שהייתה, קיבלתם תקנים ופתאום נזכרתם בהם.

שלמה מולה: זה לא יכול להתקבל.

שלמה מולה: אני גם לא חושב שזה מכבד אתכם, גם את וגם את המשרד לביטחון פנים.

שלמה מולה: מאוד קשה לי לשמוע ממנכ"ל משרד הרווחה שאומר שהוא לא מצליח לעבוד עם המשרדים האחרים.

אורלי לוי אבקסיס: פתרנו את הבעיה הזאת של המשרדים האחרים.

שלמה מולה: אני לא יודע מה ייכתב על ידי המנכ"ל ומה יהיה הנוסח.

שלמה מולה: אני משוכנע שעל נוסח מכתבי התקנים יהיה ויכוח.

שלמה מולה: אני מציע שבשבוע הבא נקבל החלטה, או שהם יביאו לנו תוכנית מסודרת, סגורה וסופית, או שגם את ההצעה שהצענו נצטרך לשקול אם התוכנית לא תהיה משביעת רצון.

שלמה מולה: אני לא רוצה שהמכתבים שיישלחו אלינו יהיו מכתבים עליהם יתקיים ויכוח.

שלמה מולה: אני לא רוצה יאמרו שהחשב לא חתם, אלה לא בדיוק התקנים, הניסוחים לא טובים וכולי.

אורלי לוי אבקסיס: זה לא יקרה.

אורלי לוי אבקסיס: אני מאמינה שהמשרדים לא מתכוונים למשוך זמן.

אורלי לוי אבקסיס: את הנושא הזה אנחנו נשתדל לפתור.

אורלי לוי אבקסיס: חברת הכנסת אורית זוארץ.

אורית זוארץ: בזמן שאנחנו יושבים כאן ונציגי המשרדים מתכתשים אחד עם השני, ילדים נופלים קורבנות ברגעים אלה ממש.

אורית זוארץ: זה קורה מול האינטרנט, מול המסך, בשכונה, ברחוב, בלילות ואני חושבת שכשאתם יוצאים מהחדר הזה, זה מה שאתם צריכים לראות לנגד עיניכם.

אורית זוארץ: זה מעבר להצהרות האם המשרד כן הקצה או לא, האם המנכ"ל חתם או לא, כי זה לא מעניין אותנו.

אורית זוארץ: קיבלתם מספיק זמן לקדם את הסוגיה הזאת.

אורית זוארץ: הטענה לא מופנית רק למשרד הרווחה כי בהרבה מאוד מקרים המשרד לוקח על עצמו אחריות ומצרפים לאחריות הזאת משרדים אחרים וקורה שיכולת התקשורת שלהם שואפת לאפס.

אורית זוארץ: אני רואה את זה בוועדות אחרות כאשר לפעמים שני אגפים באותו משרד לא מצליחים לדבר אחד עם השני.

אורית זוארץ: כבוד יושבת הראש, אני מברכת על היותך יושבת ראש הוועדה הזאת.

אורית זוארץ: אני בטוחה שמהיום אנחנו נעשה ישיבות מעקב על כל דבר ולא נחכה שיפנה אלינו מנכ"ל המשרד ויבקש את עזרתנו.

אורית זוארץ: התקבלה החלטה, אנחנו נדאג שלכל היותר חודש מקבלת ההחלטה אתם תבואו לכאן ותדווחו לנו מה עשיתם ומה לא עשיתם כי אז לא נצטרך לחכות שלוש שנים.

אורלי לוי אבקסיס: גם אם אנחנו רוצים, כבר נשארה לנו פחות משנה לפי ההצעה הצענו.

אורית זוארץ: נתנו עכשיו שנה גרייס למשרד הרווחה, זה מחייב את המשרדים האחרים.

אורלי לוי אבקסיס: ברקוביץ, נציב המשרד לביטחון פנים רוצה לומר כמה מלים כל עוד המנכ"ל כאן.

אורית זוארץ: לפני כן אני אומר שזה שאתם תציגו את התוכנית בשבוע הבא, התוכנית צריכה להיות מועברת לוועדה כדי שנוכל להתייחס ולקבל החלטה האם כן נאפשר הארכה נוספת אולי או לא, אבל זה צריך להיות סגור מול המשרדים.

אורית זוארץ: אל תשכחו את מי אתם משרתים.

אורלי לוי אבקסיס: ברקוביץ, נציג המשרד לביטחון פנים.

מאיר דב ברקוביץ': אני חבר בוועדת ההיגוי מהיום בו תוכנן המרכז הראשון ואני רוצה לומר משהו שחשוב לומר אותו כי נוצר כאן רושם שתמיד בזווית של התקנים נאמרים הטונים האלה.

מאיר דב ברקוביץ': מדברים כאן על שיתוף פעולה בין-משרדי ואני חושב שאם היה צריך להביא דוגמה לשיתוף פעולה בין-משרדי לטובתם של אותם ילדים אותם הזכירה חברת הכנסת זוארץ, זה לא בגלל שאיזה ארגון חיצוני פנה, שעמותה כלשהי פנתה, שחבר כנסת הציע הצעות חוק אלא פשוט מהמקום שגופים שונים שהמשטרה הייתה בתוכם שותפה מלאה מהרגע הראשון וכך גם משרד האוצר.

אורלי לוי אבקסיס: אתה אומר שאתם שותפים מלאים ואתם הולכים יד ביד.

מאיר דב ברקוביץ': מהרגע הראשון הדבר הזה קם בלי שהיה חוק ואף אחד לא חשב על חוק.

אורלי לוי אבקסיס: אנחנו מדברים על המרכז הראשון.

מאיר דב ברקוביץ': נכון.

אורלי לוי אבקסיס: לגבי המרכזים האחרים, אתם עדיין בשיתוף?

אורלי לוי אבקסיס: כי אנחנו שומעים כאן קולות אחרים.

מאיר דב ברקוביץ': בוודאי.

אורית זוארץ: שיתוף פעולה הוא טוב ויפה אבל צריך תקנים וצריך עובדים.

אורית זוארץ: לשבת בישיבות צוות ולאכול בורקסים, זה נחמד.

אורית זוארץ: צריך תקנים.

אורית זוארץ: שמעת את המנכ"ל שאמר בצורה ברורה את הדברים.

אורלי לוי אבקסיס: את זה עברנו ויש לנו התחייבות.

מאיר דב ברקוביץ': בתוך שיתוף הפעולה הזה נושא התקנים הוא חלק אחד מאוד חשוב.

מאיר דב ברקוביץ': אני רוצה לומר משהו בנושא.

מאיר דב ברקוביץ': לכאורה החלק שלנו כאן הוא כזה שאנחנו הולכים לתת עכשיו תקן וכביכול עשינו את חלקנו להקמת מרכז ההגנה, אבל אני רוצה לומר, כמי ששותף לכל התהליכים של הקמת מרכזי הגנה, שאני חושב שזה לא יהיה נכון לשים את זה בסד זמנים כזה לחוץ כמו שאתם רוצים.

אורלי לוי אבקסיס: לא יהיה משהו אחר.

אורלי לוי אבקסיס: ארבע שנים הייתה סחבת.

מאיר דב ברקוביץ': נכון, אבל לא יהיה כך מהיום והלאה.

מאיר דב ברקוביץ': התהליך הוא מורכב.

אורלי לוי אבקסיס: אני לא אתן יד לסחבת נוספת או לחוק הסדרים לאור היום לבטל חוק קיים כדי להאריך אותו בעוד שלוש שנים ובעוד שלוש שנים יבקשו עוד שלוש שנים.

אורלי לוי אבקסיס: הנושא הזה הוא בדמי והוא בנפשי.

אורלי לוי אבקסיס: אני חושבת שכך זה בקרב כל מי שנמצא כאן וגם בקרב חברי הכנסת שחלקם הביעו תמיכה מבחוץ.

אורלי לוי אבקסיס: לא תהיה הארכת זמן, גם לא לפי הצעת החוק הממשלתית שבאה לתקן את מה שלא הצליחו לעשות.

אורלי לוי אבקסיס: נאמר כאן על ידי משרד הרווחה, ואני מצדיעה להם בנושא הזה, שברגע שיהיו להם התקנים, הם ירוצו עם זה והם לא יחכו.

מאיר דב ברקוביץ': אנחנו באותה ריצה.

אורלי לוי אבקסיס: נהדר.

אורלי לוי אבקסיס: הריצה הזאת תצטרך לעמוד בזמן לפי שעון חול.

אורלי לוי אבקסיס: לא יהיה, תצטרכו ללכת עוד פעם לבג"ץ או למקומות אחרים.

אורלי לוי אבקסיס: זה לא יהיה כאשר אני יושבת ראש.

אורלי לוי אבקסיס: אני לא אתן לסחבת הזאת להימשך וגם אם אני לא אהיה יושבת ראש אלא אהיה רק חברה בוועדה, שיהיה ברור שאני אעשה את הקואליציה שתצטרך להיות – אני וחברים אחרים, כמו שעשינו בחוקים אחרים – ולא ניתן את רשת הביטחון הזאת לא לקיים את החוק, בטח לא על גבם של ילדים נפגעי עבירות מין בפריפריה, ילדים שסופגים פעם אחרי פעם אחרי פעם את זה שמפלים אותם לרעה ושהם נדרשים, הם והמשפחות שלהם, להגיע למקומות שונים.

אורלי לוי אבקסיס: אנחנו תכף נשמע מארגוני הסיוע מה קורה וכמה בדרך מאבדים את הרצון לטפל בבעיה.

אורלי לוי אבקסיס: בסופו של דבר זה נופל עלינו כחברה כי אותו פדופיל או אותו פוגע ימשיך להסתובב ויפגע בילדים שלנו חלילה וחס.

אורלי לוי אבקסיס: חבר הכנסת דניאל בן-סימון, רצית לומר כמה מלים.

דניאל בן-סימון: כן, כמה מלים.

דניאל בן-סימון: אמנם זו הוועדה לזכויות הילד, אבל אין כאן מספיק ילדים.

דניאל בן-סימון: לעתים התרשמתי שזאת כמעט ועדת חקירה.

דניאל בן-סימון: צריך לתת לאנשי המקצוע את הזכות להביע את דעותיהם ואני אומר את זה בגלל שהנושא הוא כל כך קשה ומסובך.

דניאל בן-סימון: לכן אני תמיד בעד הדרג המקצועי ושיביע את דעתו עד כמה שאפשר ולא לקחת אותו בתנועת מלקחיים.

דניאל בן-סימון: אנחנו עוד לא ועדת חקירה.

דניאל בן-סימון: אם הוועדה הזאת תשנה את ייעודה, זה משהו אחר.

דניאל בן-סימון: אני מאוד שמח מההסדר שהושג.

אורלי לוי אבקסיס: תפקיד הוועדות הוא גם לדאוג שהחוקים יקוימו והרעיונות יקודמו.

דניאל בן-סימון: אני שמח לגבי ההסדר של לוח הזמנים.

דניאל בן-סימון: אנחנו בוועדה ששרשרת האלימות היא כמעט החוליה הראשונה שדנים בה.

דניאל בן-סימון: זאת הסיבה שאנחנו צריכים לתת את המיטב ולהגיע להבנה עם הדרג המקצועי כי אתו צריך לעבוד.

אורלי לוי אבקסיס: בהחלט.

אורלי לוי אבקסיס: חבר הכנסת דב חנין ואחריו ארגוני הסיוע.

דב חנין: תודה.

דב חנין: אני ביקשתי את רשות הדיבור נוכח הדברים של ידידי חבר הכנסת בן-סימון.

דב חנין: אני מסכים אתו בנקודה אחת.

דב חנין: אנחנו בוודאי צריכים לעבוד אתכם ואתם צריכים לעבוד אתנו.

דב חנין: הדרג המקצועי בסופו של דבר הוא זה שצריך להפעיל את המערכות ולכן הדיאלוג אתכם הוא מאוד מאוד חשוב.

דב חנין: אני חייב לומר לך גברתי יושבת הראש שאני מוצא טעם מאוד כבד לפגם בכל הדיון הזה וזה לא בגלל הדרג המקצועי.

דב חנין: הכנסת חוקקה חוק.

דב חנין: אני בכלל לא מבין על מה אנחנו מדברים כאן.

דב חנין: הכנסת חוקקה חוק עם לוחות זמנים ועם סדרי עדיפויות.

דב חנין: יש ריבון במדינת ישראל.

דב חנין: אתם יכולים ללכת להצביע בבחירות ותבחרו כנסת אחרת שאולי לא תחוקק חוקים להגנה על ילדים אלא תחוקק חוקים רק על בתי סוהר.

דב חנין: תשנו את הכנסת.

דב חנין: זכותכם כאזרחים להחליף סדר העדיפויות וללכת לסדר עדיפויות אחר, אבל הכנסת שאזרחי ישראל בחרו חוקקה חוק ואחרי שהחוק הזה חוקק, לדעתי אנחנו לא צריכים בכלל להיכנס לאיזשהו משא ומתן האם מיישמים את החוק או לא מיישמים את החוק או מה קורה עם החוק הזה.

דב חנין: הדברים האלה הם באמת באמת חמורים במיוחד כאשר אנחנו מדברים על ילדים ועל הגנת ילדים.

דב חנין: יושבת ראש הוועדה הזאת מוכרת וידועה לכולנו בנחישות שלה להגן על זכויות ילדים.

דב חנין: לכן הפנייה שלי אליכם אנשי המקצוע היא באמת לקחת במלוא הרצינות את המסר שיושבת הראש הציעה לכם אותו.

דב חנין: אני יודע כמה היה לה קשה – ואני אומר את זה מתוך ידיעה – לבוא אליכם בהצעה שתאפשר איזושהי דחייה, אבל אני מבין שנוכח הקשיים שאתם הצגתם ומתוך רצון שהדבר הזה יתממש במציאות, היא החליטה לנסות ולקדם איזושהי דרך שתוביל לפתרון מעשי.

דב חנין: קחו את הכפפה הזאת במלוא הרצינות ותבינו שזה המרחק שישנו ולא יהיה מרחק נוסף.

אורלי לוי אבקסיס: תודה רבה חבר הכנסת דב חנין.

אורלי לוי אבקסיס: אדוני המנכ"ל, אנחנו מודים לך.

אורלי לוי אבקסיס: ניפגש כאן בשבוע הבא.

נחום איצקוביץ: אנחנו בעד כל דיאלוג עם הכנסת, דיאלוג מקצועי וענייני.

אורלי לוי אבקסיס: כל עוד לא עובר כאן החוק, אתם מבינים שאתם עבריינים.

נחום איצקוביץ: לא.

אורלי לוי אבקסיס: על פי בית המשפט.

אורלי לוי אבקסיס: לא מקיימים חוק קיים.

אורלי לוי אבקסיס: לכן בשבוע הבא התוכנית תהיה מוסדרת.

אורלי לוי אבקסיס: המשרד לביטחון פנים.

איילת לוי: אם אפשר לקבל הבהרה.

איילת לוי: מהי דרישת הוועדה מהשר?

אורלי לוי אבקסיס: התחייבות בכתב שאתם מקצים את כוח האדם לפי החלטת הממשלה בנושא הזה והמשך שיתוף הפעולה כפי שמתבקש.

איילת לוי: מי חותם על המכתב הזה?

איילת לוי: יש החלטת ממשלה כבר מאוגוסט ויש החלטת מנכ"ל לעניין הזה.

אורלי לוי אבקסיס: מבחינתי תחתימי גם את המנכ"ל וגם את השר.

איילת לוי: מה גברתי דורשת?

אורלי לוי אבקסיס: גם וגם.

אורלי לוי אבקסיס: אם משהו מעכב, מבחינתי המנכ"ל.

איילת לוי: מבחינתנו דבר לא מעכב כי אנחנו כבר התחייבנו בחודש אוגוסט.

אורלי לוי אבקסיס: לוועדה כדי שלא יאמרו שלא נעשה או משהו מעכב.

אורלי לוי אבקסיס: אני אבקש לקבל את המכתב לוועדה עד סוף השבוע.

אורלי לוי אבקסיס: מרכזי הסיוע ולאחר מכן הסתדרות הפסיכולוגים.

ליאת קליין: חוץ מלברך את העשייה של חברי וחברות הכנסת, של יושבת ראש הוועדה, גם של הגופים שפעלו מאחורי הקלעים והמועצה לשלום הילד – אניד מברכת על העתירה שבזכותה אנחנו כאן היום ומקדמים את הנושא הזה – אני כן רוצה לומר משהו אחד ולהמשיך דווקא מהדברים של חבר הכנסת בן-סימון.

ליאת קליין: הוא דיבר על כך שזאת החוליה הראשונה בשרשרת.

ליאת קליין: אני באמת חושבת שמה שמדינת ישראל עדיין לא הפנימה זה שבהיעדר מענים קיימים, הפגיעה היא לא רק הפגיעה באותם ילדים שנפגעים בשעה הזאת אלא המחיר החברתי והכלכלי של מדינת ישראל הולך וגדל.

ליאת קליין: פגיעה מינית, כל מי שמטפל בזה – ואני בטוחה שגם משרד הרווחה שותף להבנה הזאת – יוצרת נזקים אקוטיים ועמוקים.

ליאת קליין: כל מי שחווה פגיעה מינית, הסימפטומים מגוונים אבל הפגיעה יורדת לכל החיים ואנחנו רואים את הנזקים האלה לכל אורך החיים.

ליאת קליין: אם אנחנו לא משקיעים בצומת הראשונה מיד אחרי הפגיעה ויכולת לתת טיפול מתאים ונקודתי – אמנם מדברים כאן על טיפול וסיוע אבל נותנים פתרון למצוקה – העלות שנופלת עלינו אחר כך היא גם עלות חברתית וגם עלות כלכלית.

ליאת קליין: אנחנו רואים את זה אחר כך אצל בגירים.

חנה סלוצקי: על זה אין חילוקי דעות.

אורלי לוי אבקסיס: האם יש לנו נתונים לגבי כמה ילדים בפריפריה שנפגעו בתקיפה מינית, שמוותרים בדרך בגלל כל המשחק הזה של ריצה ממקום אחד למקום שני כדי לקיים גם בדיקה גופנית שבדרך כלל מתבצעת בבתי חולים שהם מחוץ לערים, גם אם זה ללכת לתחנת משטרה, גם אם זה אחר כך ללכת לחוקר ילדים וכדומה.

ליאת קליין: יש בגירים שלא התלוננו ולא פנו במשך השנים.

אורלי לוי אבקסיס: אני שואלת, מאחר שלא הכול תחת מרכז אחד ותחת גג אחד, כמה זה פוגע בלקיחת התלונה וללכת אתה עד סוף המסלול?

חנה סלוצקי: אנחנו רוצים לסייע בנושא וזאת המטרה.

חנה סלוצקי: אני רוצה שכאן ייאמר וידעו.

חנה סלוצקי: זה לא אומר שילדים היום לא מדווחים לפקידי הסעד.

אורלי לוי אבקסיס: השכבה הסוציו אקונומית החלשה תמיד משלמת את המחיר הגבוה ביותר, אם היא נדרשת - אני חושבת שיצחק קדמן יוכל לתת לנו תמונת מצב למה היא נדרשת – לקחת בעצמה את הילד למשטרה ואחר כך לבדיקה גופנית בבית חולים כאשר בית החולים מרוחק.

אורלי לוי אבקסיס: זה עולה כסף וזה גם כרוך ביום עבודה של ההורה.

אורלי לוי אבקסיס: אחר כך הם צריכים לחזור פעם שנייה ולכן הם מתייאשים בדרך והילדים האלה לא מקבלים את הטיפול.

אורלי לוי אבקסיס: מי שיש ביכולתו לעשות את זה באופן פרטי, בכלל לא יחכה לכם אלא יעשה את זה בעצמו.

אורלי לוי אבקסיס: לכן אנחנו עוד פעם מפקירים את האוכלוסייה החלשה.

יצחק קדמן: אין שום גורם מקצועי במשרד הרווחה שחושב אחרת.

אורלי לוי אבקסיס: יש כאן יושבת ראש אחת שמנהלת את הישיבה.

אורלי לוי אבקסיס: אני אוהבת דיונים מפרים אבל אני לא אתן לאחד להיכנס לדברי השני.

אורלי לוי אבקסיס: משרד הרווחה ומרכזי הסיוע לא מנהלים כאן דין ביניהם.

אורלי לוי אבקסיס: אם אתם רוצים, תעשו את זה אחרי ישיבת הוועדה.

אורלי לוי אבקסיס: הסתדרות הפסיכולוגים.

סמדר גרטנר: אני רואה את עצמי אחראית לספר על איזשהו הליך שמתנהל בשנים האחרונות בחסות מרכז חורב בירושלים שהוא מרכז שאחראי לטיפול בטראומה ואלימות בתוך המשפחה.

סמדר גרטנר: במשך שלוש שנים יש התמחות בטיפול בטראומה באלימות בגיל הרך, שזאת התמחות ספציפית, ייחודית וצריך לדעת לעשות את זה.

סמדר גרטנר: יש כרגע קבוצה שעוברת הכשרה.

סמדר גרטנר: יש חשיבות מאוד מאוד גדולה לטיפול ראשוני.

אורלי לוי אבקסיס: זה לא קשור למרכזי החירום.

סמדר גרטנר: אני רואה שיש כאן הקצאה של תקנים של רופאים ילדים ושל עובדים סוציאליים ואני שואלת האם אפשר בתוך הקצאת התקנים האלה לקחת כמה אנשים כאלה שעוברים את ההכשרה ולומדים טיפול בגיל הרך.

אורלי לוי אבקסיס: את אומרת שנחסוך את זמן ההכשרה וניקח כאלה שכבר נמצאים במערכת.

סמדר גרטנר: נכון.

סמדר גרטנר: הם מתמחים בגיל הרך וזאת הכשרה מאוד ייחודית.

אורלי לוי אבקסיס: הסתדרות הפסיכולוגים יכולה לנהל דין ודברים.

אורלי לוי אבקסיס: .

חנה סלוצקי: אנחנו מדברים על קטינים.

חנה סלוצקי: זה לא רק טיפול כשאת מדברת על ילדים.

חנה סלוצקי: אנחנו מדברים על מרכזים.

אורלי לוי אבקסיס: דרך אגב, בירושלים יש כבר מרכז.

אורלי לוי אבקסיס: ירושלים לא הבעיה שלנו כי יש לה מרכז נהדר שפועל טוב ועושה עבודה נהדרת תחת קורת גג אחת.

חנה סלוצקי: חקירת ילדים להערכה ראשונית.

חנה סלוצקי: אלה לא מרכזים לטיפול.

אורלי לוי אבקסיס: משם שולחים אותם.

נירה לאמעי רכלבסקי: סיוע ראשוני.

נירה לאמעי רכלבסקי: גם טיפול נפשי.

סמדר גרטנר: הסיפור הוא לספר את הנרטיב הראשון.

סמדר גרטנר: בחקירה הנרטיב מסופר בדרך שלפעמים פוגעת ומזיקה מאוד.

סמדר גרטנר: האם לא נכון להכניס אנשים שיודעים איך לעשות את זה כבר בתוך הנרטיב עצמו?

סמדר גרטנר: אני חושבת שכדאי לשקול את זה.

סמדר גרטנר: אולי לא דרך הסתדרות הפסיכולוגים אלא דווקא דרך מכון חרוב שכרגע בונה קאדרים של אנשים שמתמחים בזה.

אורלי לוי אבקסיס: אני אשמח לקבל חומר לוועדה.

אורלי לוי אבקסיס: כשאנחנו נעקוב כדי לראות איך מתפקדים אותם מרכזים, נוכל לראות היכן צריך כי החוק מדבר גם על סיוע נפשי ראשוני.

אורלי לוי אבקסיס: לכן באמת אולי אפשר להיעזר בידע שכבר קיים בשטח.

חנה סלוצקי: בבית החולים שיבא יש לנו רופאה מיוחדת לגיל הרך.

חנה סלוצקי: ילדים בגיל הרך, עד גיל שלוש, שהחקירה לא מתאפשרת ולא אפשרי, הילדים האלה בהחלט מופנים אליה והיא עושה באמצעים הלא חקירתיים, לא ורבליים, בהחלט את הנושא של ההערכה עם המשפחה וכולי.

חנה סלוצקי: אנחנו כן מפתחים את הנושא.

אורלי לוי אבקסיס: יפה.

אורלי לוי אבקסיס: אולי באמת ראוי לראות איך אנחנו מרחיבים את זה לא רק לשיבא אלא גם למקומות אחרים.

חנה סלוצקי: אם מתנדבים להצטרף לנושא הזה, אנחנו תמיד נשמח לכך.

סמדר גרטנר: אני מוכנה.

אורלי לוי אבקסיס: תעבירי למשרד הרווחה וגם לוועדה כי זה יהיה מעניין.

חניתה צימרין: אני רוצה להעיר הערה.

חניתה צימרין: החוק מדבר על אלימות מין או אלימות ובבקשה לא לשכוח את זה.

חניתה צימרין: כל כך נשאבים לתוך הצורך, ואני אומרת את זה בכל פגישה, וצרי לא לשכוח שיש צורות נוספות של התעללות בילדים.

חניתה צימרין: החוזק של השרשרת הוא חוזק החוליה החלשה.

חניתה צימרין: כשאנחנו עוסקים בנשוא של מניעה וטיפול בילדים שעברו התעללות, אנחנו עוברים מספר שלבים כאשר יש לנו את האיתור, יש לנו את החקירה, יש לנו את האבחון ויש לנו את הטיפול שמסתעף לסעיפים נוספים.

חניתה צימרין: מרכזי ההגנה עליהם אנחנו מדברים הם מרכזי אבחון.

חניתה צימרין: הם נקראים מרכזי הגנה אבל הם מרכזים לאבחון והם עושים את עבודתם בצורה טובה ביותר.

חניתה צימרין: כשאנחנו מניחים את התוכנית קדימה, אני רוצה ליצור כבר את הקשרים עם מרכזי הטיפול.

חניתה צימרין: אי אפשר לאבחן ילד בצורה מופלאה בהנחה שזה יעבור ולא יהיה המשך.

אורלי לוי אבקסיס: זה בדיוק מה שנאמר עכשיו על ידי הסתדרות הפסיכולוגים, אם אני יכולה לפרש את זה נכון.

אורלי לוי אבקסיס: זה באמת צעד אחד קדימה.

אורלי לוי אבקסיס: זה גם תפקיד הוועדה לעשות את זה.

חניתה צימרין: לא, אני לא חושבת שזה תפקיד הוועדה.

אורלי לוי אבקסיס: אני חושבת שזה תפקיד הוועדה לבדוק.

אורלי לוי אבקסיס: כלומר, לא נפסיק בנקודה בה אבחנו ומה שעושים עם זה אחר, זה כבר לא חשוב.

חניתה צימרין: בדיוק.

חניתה צימרין: אני חוזרת ממרכז גולד מור שעושה עבודה של אבחון ועושה עבודה נהדרת.

חניתה צימרין: אני יושבת מול המנהל ואומרת שהם הגיעו למסקנה שהייתה פגיעה, אז מה עכשיו?

חניתה צימרין: הוא אומר: עכשיו הילד הולך ונראה מה יקרה.

חניתה צימרין: זה לא מה שצריך לקרות.

חנה סלוצקי: בפגיעות מיניות, אליך מופנים ילדים לאחר האבחון.

חניתה צימרין: ואני מעריכה את זה וחושבת שזה נכון.

אורלי לוי אבקסיס: היא אומרת שאולי אין כיסוי מספק.

חניתה צימרין: אני לא מצטרפת כאן לאלה שאמרו שלנו שיושבים כאן מאוד איכפת ולמשרד הרווחה לא איכפת.

חניתה צימרין: זה לא נכון.

אורלי לוי אבקסיס: אף אחד לא אמר את זה, אבל הסחבת הזאת יכולה ליצור מצב אמיתי שאותם הילדים לא מטופלים.

אורלי לוי אבקסיס: את מדברת על טיפול אבל אנחנו מדברים על אבחון.

חניתה צימרין: יש אמירות מאוד ברורות על הסכנה שבעצירת האבחון.

חניתה צימרין: הילד שיצרו אצלו ציפיות מוצא עכשיו את עצמו במצב של אכזבה נוספת.

חניתה צימרין: לילדים האלה יש אסימון אחד והם לא ישתפו פעולה פעם נוספת.

חניתה צימרין: זה תומך בנושא של שדרוג וגם המהירות של האבחון.

חניתה צימרין: אני לא אומרת שזה לא קיים אלא אני אומרת שאני רוצה שתיווצר רשת חוטים בין החוליות השונות.

חניתה צימרין: כלומר, אני לא אמרתי שזה לא קיים אלא אני אומרת שזה יקבל חשיבות כרצף אחד שלם.

אורלי לוי אבקסיס: הבנתי במה מדובר ויש בזה הגיון רב.

חניתה צימרין: זאת לא הייתה ביקורת אלא זאת הייתה בקשה.

אורלי לוי אבקסיס: ברור.

אורלי לוי אבקסיס: שיהיה רצף טיפולי שלא רק שיבחן, יצר ציפיות ואחר כך אין המשכיות.

אורלי לוי אבקסיס: אני יודעת שמשרד הרווחה גם משתף פעולה עם אל"י ושולח ילדים לעמותה.

חניתה צימרין: נכון, אבל אל"י לא בפריסה ארצית.

אורלי לוי אבקסיס: זה ראוי לדיון נפרד ובהחלט לא פחות חשוב.

עירית בוטון אלוני: אני מייצגת את מרכז נגה.

עירית בוטון אלוני: אני לא רוצה לחזור על דברים שנאמרו על חשיבות העניין.

עירית בוטון אלוני: אני באמת מברכת על ישיבת המעקב.

עירית בוטון אלוני: אני רוצה להעמיד דברים על דיוקם.

עירית בוטון אלוני: התבטא קודם מנכ"ל משרד הרווחה ואמר שהמשרד הוא הקורבן של אי יישום החוק, אבל לא בדיוק כך.

עירית בוטון אלוני: אנחנו יודעים מי הקורבנות.

עירית בוטון אלוני: עוד דבר שהייתי רוצה לציין שהילד היום הוא לא ילד שיהיה בעוד שלוש שנים.

עירית בוטון אלוני: הוא בעצם מפסיד את הטיפול במרכז סיוע כזה וזה חבל.

אורלי לוי אבקסיס: אני מאוד מודה לך.

אורלי לוי אבקסיס: אני משתפת פעולה עם נגה ואני מברכת לגמרי על כל הפעילות שלכם ועלה זרקורים שאתם שמים על הנקודות החשוכות בתוך המערכת בה אנחנו נמצאים.

אורלי לוי אבקסיס: תפקידנו באמת הוא לבוא ולתקן גם את הליקויים במקומות הללו.

אורלי לוי אבקסיס: המועצה לשלום הילד, דוקטור קדמן.

יצחק קדמן: תודה גברתי היושבת ראש.

יצחק קדמן: אני אהיה קצר מאוד כי אני חושב שהסיכום אליו הגעת הוא סיכום נכון וטוב.

יצחק קדמן: אני מקווה שמשרדי הממשלה יעמדו בו.

יצחק קדמן: לשם הגילוי הנאות אני צריך לומר שני דברים.

יצחק קדמן: ראשית, אנחנו עמדנו מאחורי חקיקת החוק המקורי וגם ניסחנו אותו ודחפנו אותו, ותכף אני אומר משהו על החוק.

יצחק קדמן: דבר שני לצורך הגילוי הנאות הוא שאנחנו הגשנו עתירה לבית המשפט העליון - שהיא תלויה ועומדת והיא מתבררת בימים אלה – כנגד משרדי הממשלה הנוגעים בדבר על אי יישום החוק.

יצחק קדמן: אני חייב לומר וזה חייב להירשם בפרוטוקול – אני מצטער שהתפרצתי לדברי המנכ"ל אבל לא יכולתי להתאפק – שהחוק הזה לא היה נחקק.

יצחק קדמן: זה חוק של הכנסת שעבר ארבע קריאות.

יצחק קדמן: הוא עבר קריאה טרומית ועוד שלוש קריאות.

אורלי לוי אבקסיס: כדי לעבור את הקריאה הטרומית, הוא היה צריך לעבור ועדת שרים לחקיקה.

יצחק קדמן: הוא הלך למליאה ומשם חזר לוועדה, הוא עבר קריאה ראשונה וחזר לוועדה פעם נוספת להכנה לקריאה שנייה ושלישית ואז הוא עבר קריאה שנייה וקריאה שלישית.

יצחק קדמן: כל התהליך הזה היה תהליך ארוך ומייגע ולא היה שום משרד ממשלתי שלא ידע ולא השתתף בכל התהליך הזה.

יצחק קדמן: להגיד שזה היה מחטף, זה עלבון לכנסת ועלבון לעובדות.

יצחק קדמן: הכנסת קובעת חוקים ולא משרד הרווחה ולא שום משרד אחר.

יצחק קדמן: להגיד שהם לא ידעו על זה, זה פשוט שיבוש גמור של המציאות.

יצחק קדמן: הייתי בכל הישיבות ובכל הדיונים, ישבו בהם גם נציגי הממשלה, כולם, כל אלה שנוגעים בדבר, והחוק הזה לא היה מחטף אלא הוא היה חוק של הכנסת ומה שהיה מחטף, זאת התנהגות הממשלה בעניין הזה.

אורלי לוי אבקסיס: יותר מזה.

אורלי לוי אבקסיס: מראש ידעו שזה תקציבי כי זה למעלה מחמישה מיליון שקלים.

יצחק קדמן: השאלה התקציבית מעולם לא עלתה.

אורלי לוי אבקסיס: נכון, כי הייתה תמיכת ממשלה.

יצחק קדמן: הייתה תמיכת ממשלה בעניין הזה.

יצחק קדמן: אני רוצה לומר לטובת אנשי משרד הרווחה שהם הראשונים שתמכו בעניין.

יצחק קדמן: הם מכירים היטב את מרכזי ההגנה.

יצחק קדמן: אני מוכרח לומר גם משהו על שיתוף הפעולה בין משרדי הממשלה.

יצחק קדמן: כולם ראו את עצמם שותפים.

יצחק קדמן: כשיצאה משלחת לארצות הברית לבקר שם במרכזי ההגנה, לא היה משרד ממשלתי אחד שסירב לשלוח אדם במשלחת הזאת לארצות הברית.

יצחק קדמן: היה שיתוף פעולה יוצא מן הכלל.

מאיר דב ברקוביץ': אני לא נסעתי אבל זה מכוער לעשות.

יצחק קדמן: למה מכוער?

מאיר דב ברקוביץ': במשך שנתיים נעשתה עבודה מאומצת של כל אלה שלא נסעו כדי להקים את מרכזי ההגנה.

מאיר דב ברקוביץ': להגיד שאנשים נסעו ובזה זה הסתכם, זה לא נכון.

יצחק קדמן: לא אמרתי שבזה זה הסתכם.

אורלי לוי אבקסיס: אם זה מה שנאמר, אנחנו לא אוהבים את האמירה אבל אני הבנתי משהו אחר.

יצחק קדמן: אמרתי שכל משרדי הממשלה ראו בעניין הזה חשיבות, נסעו ללמוד בארצות הברית ולראות מרכזים אחרים.

יצחק קדמן: זה כל מה שאמרתי.

מאיר דב ברקוביץ': זה נשמע אחרת.

יצחק קדמן: זה מה שאמרתי ועל זה אני חוזר.

אורלי לוי אבקסיס: כך הבנתי.

יצחק קדמן: העניין כולו לא היה הפתעה.

יצחק קדמן: לא היה מישהו זר שהנחית את זה על המשרדים.

יצחק קדמן: אני מאוד מקווה שמה שהיה לא יחזור על עצמו, לא חילוקי הדעות בין משרדי הממשלה ולא הניסיונות הבלתי פוסקים להשהות את הנושא לו חיכינו ארבע שנים.

יצחק קדמן: אני יכול להראות לכם את ההתכתבות שלי גם עם משרד הרווחה, עם השר ועם המנכ"ל, במהלך ארבעת השנים האלה.

יצחק קדמן: אמרנו שהזמן הולך ואוזל.

יצחק קדמן: היה ברור שעד אפריל 2011 צריכים להקים את המרכזים.

יצחק קדמן: אגב, גברתי, לו שאלת אותי, שמונה מרכזים אינם נותנים תשובה מספקת לכלל הילדים בישראל, אבל זאת כבר הייתה פשרה עם משרדי הממשלה.

אורלי לוי אבקסיס: זה כבר חוק שהתקבל, נכנס לספר החוקים ואנחנו צריכים לפעול לפיו.

יצחק קדמן: כן.

יצחק קדמן: המרכזים האלה היו צריכים להיות קיימים ופועלים כבר לפני שנה.

יצחק קדמן: אני מבקש מהכנסת לא לתת יד לשיהוי נוסף.

יצחק קדמן: שמענו היום בשורות ואני מקווה שהן גם יינתנו בכתב ויהיו חלק מהצעת החוק של הממשלה.

יצחק קדמן: בואו נקווה שהיום הייתה פריצת דרך כך שתוך שנה נראה את המרכזים פועלים לטובתם של הילדים שכל כך זקוקים להם על דעת כל אנשי המקצוע הנוגעים בדבר.

אורלי לוי אבקסיס: תודה.

אורלי לוי אבקסיס: מוטי וינטר, משרד הרווחה ואחר כך אנחנו מסכמים את הדיון.

מוטי וינטר: לא התכוונתי לדבר, אבל בכל זאת.

מוטי וינטר: אני יושב כאן ומרגיש מאוד נבוך ופגוע.

מוטי וינטר: אני אתחיל עם מה שאמרת במשפט הראשון שלך כשהשווית אותנו למשרד החינוך.

מוטי וינטר: את יכולה באותה מידה להסתובב בכל מדינת ישראל ולראות את המונומנטים הרבים שהמשרד הקים במהלך 10-15 השנים האחרונות.

מוטי וינטר: זה הפרויקט היחיד שהיו לנו קשיים שחלקם לא הועלו כאן.

מוטי וינטר: היו קשיים רבים מאוד ואני מסכים עם מה שברקו אמר ואכן יש תיאום, אבל בכל זאת עלו כאן כל מיני קשיים שקשה לתאר אותם.

מוטי וינטר: למשל הוויכוחים עם מנכ"ל תל השומר וזה לקח כמעט שנה וחצי.

מוטי וינטר: אלה דברים שלא נאמרים כאן אבל זה גם היה.

מוטי וינטר: אנחנו שאפנו בכל מאודנו ואנחנו יזמנו את זה.

אורלי לוי אבקסיס: אני יודעת שאתה בן אדם רציני ושאתה נמצא שנים בתוך המערכת.

אורלי לוי אבקסיס: דרך אגב, תהיה כאן גם ישיבת ועדה לגבי הדוח הבין-משרדי בראשותך שאני לא יודעת עד כמה הוא ממוצה בשטח.

מוטי וינטר: תקבלי את כל התשובות.

אורלי לוי אבקסיס: אני בטוחה.

אורלי לוי אבקסיס: אני יודע כמה עבודה רצינית ויסודית אתה עושה.

מוטי וינטר: חנה אומרת לך שהיא רוצה עד סוף 2013, היא לא אומרת את זה כי היא עצלנית.

מוטי וינטר: היא לא יכולה להגיד את כל הדברים שהיא יודעת.

אורלי לוי אבקסיס: את רוב המכשולים והחסמים הסרנו.

אורלי לוי אבקסיס: חלק מתוך העבודה כבר עשיתם, כמובן שמתוך הניסיון בשטח וההידברות עם המשרדים האחרים.

אורלי לוי אבקסיס: אמרתם כוח אדם – סגרנו את הנושא של כוח האדם וזה יהיה אצלנו בכתב עד סוף השבוע ויועבר אליכם.

אורלי לוי אבקסיס: אני אקריא לך את הדברים שנאמרו גם מעל דוכן הכנסת על ידי השר בעצמו לגבי התקנים כאשר הוא ביקש להאריך את המועד.

אורלי לוי אבקסיס: בחלק מהדברים אתם עושים עבודה מבורכת ובחלק מהדברים יש עוד הרבה מה לשפר, אבל כאשר מתקבלת החלטת ממשלה – ואנחנו רואים משרדים אחרים שבתוך חצי שנה בונים 800 יחידות או מבנים חדשים על מנת לקיים חוק שהתקבל – אני שואלת איפה התכנון.

אורלי לוי אבקסיס: איפה הפרויקטורים, איפה מה שקורה לגבי הנושא הזה של מרכזי ההגנה.

אורלי לוי אבקסיס: אני אומרת שאנחנו עברנו את השלב הזה.

אורלי לוי אבקסיס: אין כאן חלילה וחס האשמות.

אורלי לוי אבקסיס: אנחנו מכאן ואילך בונים את התוכנית כך שבאפריל 2013 המרכזים יוקמו.

אורלי לוי אבקסיס: הובטח כאן על ידי מנכ"ל המשרד שלך שברגע שיש את המכתבים האלה, תוך 45 ימים יוצאים מכרזים.

אורלי לוי אבקסיס: אנחנו נבקר ונבדוק שזה מה שקורה.

אורלי לוי אבקסיס: לקבל הארכה מעבר לאפריל 2013, אני לא חושבת שזה ראוי כי אז אנחנו ניכנס שוב לאיזשהו לופ של סחבת והירדמות בשטח.

אורלי לוי אבקסיס: למודי ניסיון אנחנו ולכם יש כבר את הפתרונות לרוב הבעיות שהתגלעו בהקמת המרכזים הראשונים, דבר שאמור להוריד את הנטל מהקמת המרכזים הבאים בתור ותפקידנו לדאוג שאם יש בעיות מסוימות, אנחנו כוועדה נעזור לפתור היכן שאנחנו יכולים.

אורלי לוי אבקסיס: תודה רבה.

אורלי לוי אבקסיס: הישיבה נעולה.

אורלי לוי אבקסיס: אנחנו ניפגש כאן בשבוע הבא.